Legal Document

Category: 31

Text:
34. ΝΟΜΟΘΕΤ. ΔΙΑΤΑΓΜΑ υπ’ αριθ. 2515 της 13/18 Αυγ. 1953 (ΦΕΚ Α΄ 215) Περί κυρώσεως της υπ’ αριθ. 30/1953 Π.Υ.Σ. αφορώσης την παρά τω Υ.Ε.Ν. υπηρεσίαν Ν.Α.Τ.Ο. Άρθρ.1.-Κυρούται αφ’ ης εξεδόθη η υπ’ αριθ. 30/1953 πράξις του Υπουργικού Συμβουλίου έχουσα ως ακολούθως: Πράξις υπ’ αριθ. 30 της 16 Ιαν. 1953 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1.Το υπ’ αριθ. 274/ΥΝΑ ε.ε. έγγραφον του Υπουργείου Εμπορικής Ναυτιλίας περί τρόπου προσλήψεως τεχνικού προσωπικού προς αντιμετώπισην διεθνών υποχρεώσεων αναληφθεισών υπό της Ελλάδος δια της εισόδου της εις τον Οργανισμόν του Συμφώνου Βορείου Ατλαντικού, και 2.Σχετικήν επί του θέματος τούτου εισήγησιν του επί της Εμπορικής Ναυτιλίας Υπουργού, αποφασίζει: 1.Προς αντιμετώπισιν διεθνών ναυτιλιακών της Ελλάδος υποχρεώσεων, αναληφθεισών παρ’ αυτής δια της εισόδου της εις τον Οργανισμόν του Συμφώνου Βορείου Ατλαντικού, επιτρέπεται εις τον επι της Εμπορικής Ναυτιλίας Υπουργόν κατά παρέκκλισιν των διατάξεων του άρθρ. 7 του από 10.5.46 Ν.Δ/τος «περί διατάξεών τινων αφορωσών το Δημόσιον Λογιστικόν», κυρωθέντος δια του Ν.Δ. 73/46 (ΦΕΚ 261 Α΄) η δι’ επιτάξεως πρόσληψις μέχρι τεσσάρων προσώπων, της αντιμισθίας τούτων καθοριζομένης υπό της αρμοδίας Μονίμου Εκτιμητικής Επιτροπής Επιτάξεων και Ναυλώσεων του Κωδικοποιημένου Νόμ. 4442. 2.Δια τον αυτόν ως άνω λόγον επιτρέπεται επίσης εις τον επί της Εμπορικής Ναυτιλίας Υπουργόν όπως δι’ αποφάσεώς του κατατάσση ως επικούρους αξιωματικούς Λ.Σ. διπλωματούχους ραδιοτηλε-γραφητάς Α΄ ή Β΄ τάξεως ουχί πάντως πλείονας των  τεσσάρων. Ούτοι κατατασσόμενοι εν τω Λ.Σ. λαμβάνουν βαθμόν κατωτέρου αξιωματικού, δύνανται όμως να προάγωνται περαιτέρω μέχρι και του βαθμού του Πλωτάρχου, διεπόμενοι κατά τα λοιπά υπό των περί επικούρων αξιωματικών Λ.Σ. κειμένων διατάξεων. Η παρούσα κυρωθήσεται νομοθετικώς μερίμνη του επί της Εμπορικής Ναυτιλίας Υπουργού. Άρθρ.2.-Ο αριθμός των κατατασσομένων κατά το προηγούμενον άρθρον ραδιοτηλεγραφητών ορίζεται εις εξ εν συνόλω. Άρθρ.3-1.Η αντιμισθία των κατά την παρ. 1 της ως άνω κυρουμένης Πράξεως του Υπουργικού Συμβουλίου 30/1953 επιτασσομένων προσώπων καθορίζεται δια κοινής αποφάσεως των Υπουργών Εμπορικής Ναυτιλίας και Οικονομικών. 2.Η ισχύς της διατάξεως της προηγουμένης παραγράφου ανατρέχει από της εκδόσεως της ως άνω Πράξεως του Υπουργικού Συμβουλίου 30/16.1.53.